कश्मीर पर मलाला युसूफज़ई के ट्वीट का बीजेपी एमपी शोभा करंदलाजे ने दिया यह जवाब  
कश्मीर के हालात पर ट्वीट कर चिंता जाहिर की थी मलाला
प्रतिबंधों के बीच बच्चों के स्कूल जाने को सुनिश्चित करने की अपील की थी
मलाला के ट्वीट का भाजपा सांसाद शोभा करंदलाजे ने दिया जवाब
जम्मू-कश्मीर पर नोबेल पुरस्कार विजेता मलाला यूसुफजई (Malala Yousafzai) के ट्वीट पर भारतीय जनता पार्टी (BJP) की एक सांसद ने तीखी प्रतिक्रिया व्यक्त की है. मलाला के ट्वीट को रीट्वीट करते हुए कर्नाटक से भाजपा सांसद शोभा करंदलाजे (Shobha Karandlaje) ने लिखा कि उन्हें अपने देश में अल्पसंख्यकों के लिए बोलने और उनके साथ समय बिताना चाहिए, जो पाकिस्तान में धर्म परिवर्तन और उत्पीड़न का सामना कर रहे हैं. इसके साथ ही भारतीय कश्मीर पर बात करते हुए शोभा ने लिखा कि भारत जम्मू-कश्मीर में विकास परियोजनाओं को आगे बढ़ा रहा है और वहां के लोगों की आवाज भी सुनी जा रही है.
Sincere request to the Nobel winner, to spend some time speaking with the minorities of Pakistan.
To speak against the forceful conversation & persecution taking place on the minority girls in her own country!
Developmental agendas got extended to Kashmir, nothing suppressed! https://t.co/Um3BmGuJwi
बता दें कि इस महीने की शुरुआत में पाकिस्तान के प्रधानमंत्री इमरान खान की पार्टी के एक पूर्व विधायक ने नई दिल्ली से राजनीतिक शरण मांगी थी. खैबर पख्तूनख्वा के बारिकोट (आरक्षित) सीट के पूर्व विधायक बलदेव कुमार ने कहा था, 'पाकिस्तान में अल्पसंख्यक सुरक्षित महसूस नहीं कर रहे हैं और उन्हें मूलभूत अधिकारों से भी वंचित रखा जा रहा है. पाकिस्तान में अल्पसंख्यकों पर अत्याचारों में वृद्धि हुई है. मुझे भी दो साल के लिए जेल में डाल दिया गया था.' 
वहीं मलाला यूसुफजई ने संयुक्त राष्ट्र से अपील करते हुए कहा कि वह घाटी में प्रतिबंधों के बीच जम्मू और कश्मीर के स्कूलों में बच्चों की वापसी में मदद करें. इसके साथ ही मलाला ने कहा, 'मैं संयुक्त राष्ट्र से आगे आकर कश्मीर में शांति की दिशा में काम करने, कश्मीर के लोगों की आवाज को सुनने और बच्चों को सुरक्षित स्कूल जाने में मदद करने के लिए अपील करती हूं.' मलाला ने भारत सरकार पर आरोप लगाते हुए कहा था कि घाटी के हालात पर पत्रकारों, मानवाधिकार वकीलों और छात्रों सहित सभी क्षेत्रों के कश्मीरियों ने नाराजगी जताई है.